Suđenje bivšem predsedniku opštine Brus Milutinu Jeličiću "Jutki" po tužbi Marije Lukić za seksualno uznemiravanje koje je nastavljeno danas u Osnovnom sudu u tom mestu, trajalo je kratko jer se na ročištu nije pojavio Jeličićev advokat. "Jutka" je zbog toga tražio odlaganje suđenje , što je sudija Miladin Tipsarević uvažio i zakazao nastavak za 27. maj.

Kako javljaju reporterke VICE Srbija, početku ročišta prethodio je skandal koji su izazvale pristalice smenjenog predsednika opštine koje su okupljenim novinarima delile fotografije na kojima se vidi telo obnažene žene za koju tvrde da je Marija Lukić, kao i druge fotografije.

Nekoliko žena i jedan muškarac koje su u tome učestvovale su bile i jako agresivne prema novinarima, vređale ih i dobacivale im.